b"\n_START_ARTICLE_\nCarla Scaletti\n_START_SECTION_\nBiografia\n_START_PARAGRAPH_\nCarla Scaletti va n\xc3\xa9ixer a Ithaca, Nova York. Va assistir a les escoles p\xc3\xbabliques d'Albuquerque, Nou M\xc3\xa8xic, va estudiar el Grau Superior de M\xc3\xbasica a la Universitat de Nou M\xc3\xa8xic, un M\xc3\xa0ster en M\xc3\xbasica a la Universitat de Texas Tech, un m\xc3\xa0ster en inform\xc3\xa0tica a la Universitat d'Illinois i un doctorat en composici\xc3\xb3 a la mateixa escola. Als anys 70, va treballar com a arpista principal a l'Orquestra Simf\xc3\xb2nica de Nou M\xc3\xa8xic i laLubbock Symphony Orchestra i va compondre per instruments ac\xc3\xbastics, per\xc3\xb2 m\xc3\xa9s tard va desenvolupar un inter\xc3\xa8s per la m\xc3\xbasica generada per ordinador. Despr\xc3\xa9s d'acabar els estudis, va treballar com a investigadora al Grup de So del CERL (Universitat d'Illinois a Urbana-Champaign) i m\xc3\xa9s tard com a professora a la Universitat d'Illinois abans de deixar l'universitari per comen\xc3\xa7ar la Symbolic Sound Corporation._NEWLINE_Scaletti va dissenyar el llenguatge de generaci\xc3\xb3 de so Kyma i va co-fundar Symbolic Sound Corporation juntament amb Kurt J. Hebel com a escissi\xc3\xb3 del CERL Sound Group._NEWLINE_Scaletti ha publicat articles professionals a la Computer Music Journal.. El 2003 va rebre el premi a ex-alumnes destacats per contribucions en el camp de m\xc3\xbasica de part de la Universitat de Texas Tech. De 2000 a 2007, va exercir de professora al Centre per la Creaci\xc3\xb3 de M\xc3\xbasica Iannis Xenakis (CCMIX) de Par\xc3\xads._NEWLINE_Scaletti va ser membre del comit\xc3\xa8 executiu de la divis\xc3\xb3 de m\xc3\xbasica generada per ordinador de l'IEEE, membre del consell de la Fundaci\xc3\xb3 per la M\xc3\xbasica Electr\xc3\xb2nica, i fundadora i directora de SIGSound, un grup d'inter\xc3\xa8s especial dins de l'Association for computing Machinery  (ACM). Tamb\xc3\xa9 \xc3\xa9s la presidenta de la fundaci\xc3\xb3 Salvatore Martirano._NEWLINE_El 2017, va rebre el Premi SEAMUS."